Vipers Kristiansand

Vipers Kristiansand er en norsk håndboldklub for kvinder som blev grundlagt i 1938, klubben er hjemhørende i Kristiansand i Norge. De rykkede op i Eliteserien i 2001. Holdet gik tidligere under navnet 'Våg Vipers'. Vipers har de seneste mange år domineret i norsk håndbold såvel som internationalt.

Klubbens historie 

Holdet nåede for første gang semifinalen i den norske pokalturnering 'NM-Cup' i sæsonen 2003/2004, men måtte se sig slået af Nordstrand IF. I sæsonen 2010/2011, nåede de så finalen i pokalturnering i Oslo Spektrum. Der tabte de dog til Larvik HK. Til trods, var det var første gang at et kvindehold fra Sørlandet nåede finalen i turneringen.

Holdet har været kvalificeret sig hele 8 gange i EHF Cup-turneringen. De debuterede i for første gang tilbage i sæsonen 2003/2004 og nåede derefter semifinalen, som de tabte til ungarske Győri ETO KC. I kvartfinalen slog de franske ESBF Besançon.

Holdet overraskede for første gang, da de den 29. marts 2017, blev det første hold i den norske liga til at slå ubesejrede Larvik HK, efter i alt 16 år og 353 ligakampe. Samme sæson, vandt klubben deres første sølvmedalje i ligaen, samt sølv i EHF Cuppen. Året efter vandt de så, for første gang, deres første norske mesterskab. I årene 2019, 2020, 2021, 2022 og 2023 genvandt de selvsamme titel og pokalturneringerne. I EHF Champions League-sæsonen 2018-19, kvalificerede de sig overraskende til EHF Final 4-stævnet i Budapest, hvor holdet dog tabte til ungarske Győri ETO KC i semifinalen, men overraskende vandt bronze efter sejr over franske Metz Handball.

Fremme ved maj 2021 vandt klubben for første gang kvindernes EHF Champions League-turnering, efter finalesejr over franske Brest Bretagne Handball. I semifinalen havde man slået russiske CSKA Moskva. I 2022 genvandt man Champions League-titlen, efter en suværent finalesejr over favoriitterne fra Győri Audi ETO KC. I 2023 vandt de for tredje år i træk, med en finalesejr over ungarnske FTC-Rail Cargo Hungaria.

Resultater 
Eliteserien:
Guld: 2017/2018, 2018/2019, 2019/2020, 2020/21, 2021/22
Sølv: 2016/2017
Bronze: 2002/2003

NM Cup:
Guld: 2017, 2018, 2020, 2021, 2022, 2023
Sølv: 2010
EHF Champions League:
Vinder: 2021, 2022, 2023 
Bronze: 2019
EHF Cup:
Sølv: 2018

Arena 
Navn: Aquarama Kristiansand
By: Kristiansand
Kapacitet: 2.000
Indviet: 2010
Adresse: Tangen 8, 4608 Kristiansand, Norge

Spillertruppen 2023/24

Transfers

Trænerteam 
 Cheftræner:  Tomáš Hlavatý
 Assistenttræner:  Lene Rantala

Tidligere spillere 

  Veronica Kristiansen
  Ragnhild Valle Dahl
  Elise Alsand
  Kristine Lunde-Borgersen
  Kari Brattset Dale
  Pernille Wibe
  Tonje Refsnes
  Linn Jørum Sulland
  Emilie Hegh Arntzen
  Malin Aune
  Henny Reistad
  Nora Mørk
  Kristin Nørstebø
  Jeanett Kristiansen
  June Andenæs
  Andrea Austmo Pedersen
  Heidi Løke

  Ulrika Olsson
  Isabelle Gulldén
  Louise Pedersen
  Annette Jensen
  Michelle Brandstrup
  Mathilde Kristensen
  Jessy Kramer
  Lynn Knippenborg
  Charris Rozemalen
  Annick Lipman
  Þórey Rósa Stefánsdóttir
  Angie Geschke
  Sakura Hauge
  Carolina Morais
  Markéta Jeřábková
  Zsuzsanna Tomori
  Nerea Pena

Referencer

Eksterne henvisninger 
 Officiel webside

Håndboldklubber fra Norge
Etableret i 1938
Kristiansand